ananddey/assamese-wiki-corpus huggingface dataset:
ভাচাটি গণ ধৰ্ষণ

তামিলনাডুৰ ধৰ্মপুৰী জিলাৰ ভাচাটি গাঁৱত ১৯৯২ চনৰ ২০ জুন তাৰিখে ১৫৫ জন বনকৰ্মী, ১০৮ জন আৰক্ষী আৰু ছয়জন ৰাজহ বিষয়াৰ এটা দলে জনজাতীয় প্ৰধান ভাচাটি গাঁৱত প্ৰৱেশ কৰি চোৰাং চন্দন কাঠ আৰু বীৰপ্পানৰ বিষয়ে তথ্য সংগ্ৰহ কৰে। তালাচী চলোৱাৰ অজুহাতত দলটোৱে গাঁৱৰ মানুহৰ সম্পত্তি লুটপাত কৰে, ঘৰ ধ্বংস কৰে, গৰু-ম’হ হত্যা কৰে, প্ৰায় ১০০ গাঁৱৰ লোকক আক্ৰমণ কৰে আৰু ১৮ গৰাকী মহিলাক ধৰ্ষণ কৰে।

আদালতৰ নিৰ্দেশৰ পিছত চিবিআইয়ে এই গোচৰৰ তদন্ত আৰম্ভ কৰে, যিটো ৰাষ্ট্ৰীয় মানৱ অধিকাৰ আয়োগৰ পৰিসৰতো আছিল। ২০১১ চনৰ ২৯ ছেপ্টেম্বৰত ভাৰতৰ এখন বিশেষ আদালতে SC-ST Prevention of Atrocities আইনৰ অধীনত ২৬৯ গৰাকী অভিযুক্ত বিষয়াক আৰু ইয়াৰে ১৭ জনক ধৰ্ষণৰ অপৰাধত দোষী সাব্যস্ত কৰে। দোষী সাব্যস্ত হোৱাৰ সময়লৈকে মূল অভিযুক্তসকলৰ ভিতৰত ৫৪ জনৰ মৃত্যু হৈছিল; বাকী ২১৫ জনক কাৰাদণ্ড বিহা হয়।

পৃষ্ঠভূমি

তামিলনাডু ৰাজ্যৰ ৰাজধানী চেন্নাইৰ পৰা ৩০০ কিলোমিটাৰ (১৯০ মাইল) দূৰত্বত অৱস্থিত ধৰ্মপুৰী জিলাৰ এখন গাঁও হৈছে ভাচাটি। ১৯৯২ চনৰ জুন মাহৰ ভিতৰত বেছিভাগ জনজাতীয় গাঁওবাসীয়ে বন আৰু ৰাজহ বিভাগৰ বিষয়াসকলক গাঁওখনত প্ৰৱেশ কৰাত বাধা দিছিল। গাঁওবাসীয়ে চন্দন কাঠ সৰবৰাহ আৰু কুখ্যাত বন ডকাইত বীৰপ্পানক সহায় কৰা বুলি অভিযোগ উত্থাপন কৰে। সন্ধিয়াৰ ভাগত ১৫৫ জন বনকৰ্মী, ১০৮ জন আৰক্ষী আৰু ৬ জন ৰাজহ বিষয়া হৈ ২৬৯ জন বিষয়াই গাঁওখনত অভিযান চলাই গছৰ তললৈ গাঁওবাসীক লৈ যায়। গাঁওখনৰ এশজন পুৰুষক নৃশংসভাৱে নিৰ্যাতন চলোৱাৰ বিপৰীতে ১৮গৰাকী মহিলাক দলবদ্ধ ধৰ্ষণ কৰে। দুদিন ধৰি এই অভিযান চলি থাকিল আৰু গাঁওখন ধ্বংস কৰি পেলোৱা হয়।

পৰীক্ষণ

ধৰ্মপুৰী প্ৰধান জিলা আদালতত এই কাণ্ডৰ গোচৰ হয়। ১৫৫ জন বনকৰ্মী, ১০৮ জন আৰক্ষী, আৰু ৬ জন ৰাজহ বিষয়া জড়িত হৈ থকা এই গোচৰত ২৬৯ জন অভিযুক্ত আছিল। আটাইকেইজন অভিযুক্তকে ২০১১ চনৰ ২৯ ছেপ্টেম্বৰত শাস্তি প্ৰদান কৰা হৈছিল। ২৬৯ জনৰ ভিতৰত ৫৪ জনৰ বিচাৰৰ সময়ত মৃত্যু হৈছিল। বাকী ২১৫ জনৰ ভিতৰত ১২৬ জন বন বিভাগৰ, ৮৪ জন আৰক্ষী, আৰু ৫ জন ৰাজহ বিষয়া। ১৭ জন ধৰ্ষণকাৰীৰ ভিতৰত ১২ জনক ১৭ বছৰৰ কাৰাদণ্ড আৰু ৫ জনক ৫ বছৰৰ কাৰাদণ্ডৰ শাস্তি প্ৰদান কৰা হয়। বাকী অভিযুক্তসকলক এবছৰৰ পৰা দুবছৰৰ কাৰাদণ্ডৰ শাস্তি প্ৰদান কৰা হয়। ১৯৯৫ চনত মাদ্ৰাজ উচ্চ ন্যায়ালয়ৰ নিৰ্দেশ অনুসৰি কেন্দ্ৰীয় তদন্তকাৰী সংস্থাই গোচৰটোৰ তদন্ত কৰি ২৬৯ জন অভিযুক্তৰ বিৰুদ্ধে অভিযোগনামা দাখিল কৰিছিল, য’ত তেতিয়াৰ প্ৰধান মুখ্য বন সংৰক্ষক (পিচিচিএফ), এম হৰিকৃষ্ণন, বন সংৰক্ষক পি মুথাইয়ান আৰু এল নাথান আৰু জিলা বন বিষয়া এছ বালাজীয়ে মহিলাসকলৰ ওপৰত নিৰ্মমভাৱে গোট খেদি ফুৰাৰ বাবে অভিযোগনামা দাখিল কৰিছিল।

পৰৱৰ্তী পৰিণতি

তিনি বছৰ ধৰি আৰক্ষীয়ে এই গোচৰটো মানি ল'বলৈ সাজু নাছিল আৰু তেতিয়াৰ ৰাজ্যিক মন্ত্ৰীয়ে দীৰ্ঘদিন ধৰি গাঁওবাসীক ক্ষতিপূৰণৰ পৰা বঞ্চিত কৰিছিল। ২০১৪ চনৰ ১২ ছেপ্টেম্বৰত ৰাজ্য চৰকাৰে সকলো ভুক্তভোগীক ১২.২ লাখ টকা ক্ষতিপূৰণৰ প্ৰস্তাৱ দিছিল। ১৯৯৯ চনত দাখিল কৰা অভিযোগনামাত খচৰা প্ৰস্তুত কৰা ১০৫ জন গাঁৱৰ প্ৰতিজনৰ বাবে অতিৰিক্ত ৬০,০০০ টকা আবণ্টন দিয়া হৈছিল। ২০১২ চনৰ নৱেম্বৰৰ ভিতৰত আদালতে অভিযোগনামা বাতিল কৰিছিল।

তথ্যসূত্ৰ

শ্ৰেণী:নাৰীৰ বিৰুদ্ধে হিংসা
শ্ৰেণী:ধৰ্ষণ
সুধাংশুবালা হাজৰা

সুধাংশুবালা হাজৰা এগৰাকী ভাৰতীয় অধিবক্তা আছিল, যি ভাৰতৰ মহিলাসকলক উকীল হিচাপে নামভৰ্তি কৰিব পৰাকৈ এক উল্লেখযোগ্য গোচৰ আৰু অভিযান চলাইছিল৷ তেওঁ অধিবক্তা, ৰাজনীতিবিদ, ভাৰতীয় স্বাধীনতা আন্দোলনৰ নেতা মধুসুধন দাসৰ দত্তক কন্যা আৰু বিখ্যাত শিক্ষাবিদ আৰু ৰাজনীতিবিদ শৈলবালা দাসৰ ভগ্নী।

জীৱন

সুধাংশুবালা হাজৰাৰ পিতৃ-মাতৃ আছিল বঙালী খ্ৰীষ্টান। তেওঁৰ পিতৃ অম্বিকা চৰণ হাজৰা অধিবক্তা, ৰাজনীতিবিদ, ভাৰতীয় স্বাধীনতা আন্দোলনৰ নেতা মধুসুদন দাসৰ বন্ধু আছিল। হাজৰাৰ কন্যা সুধাংশুবালা আৰু শৈলবালাক হাজৰাৰ মৃত্যুৰ পিছত দাসে দত্তক লয়।

কৰ্মজীৱন

হাজৰাই প্ৰথমে শিক্ষয়িত্ৰী হিচাপে কৰ্মজীৱন আৰম্ভ কৰিছিল। আইনৰ ডিগ্ৰী লাভ কৰিবলৈ তেওঁ কাটকৰ ৰেভেনশ্ব' গাৰ্লছ স্কুলৰ প্ৰধান শিক্ষয়িত্ৰী হৈছিল।১৯১৭ চনত কলিকতা বিশ্ববিদ্যালয়ত আইন স্নাতক পৰীক্ষাত অৱতীৰ্ণ হ’বলৈ আবেদন কৰে, য’ত পূৰ্বে ৰেজিনা গুহ আৰু হান্না সেনক পৰীক্ষাত অৱতীৰ্ণ হৈ আইনত স্নাতক ডিগ্ৰী লাভ কৰিবলৈ অনুমতি দিয়া হৈছিল। কলিকতাত অধ্যয়ন নকৰাৰ বাবে তেওঁক তেনে কৰিবলৈ অনুমতি দিয়া হোৱা নাছিল, আৰু তেওঁৰ আবেদনখন পুনৰ পাটনা বিশ্ববিদ্যালয়লৈ বদলি কৰা হৈছিল, যিয়েও তেওঁক পৰীক্ষাত অৱতীৰ্ণ হ’বলৈ অস্বীকাৰ প্ৰকাশ কৰিছিল। ১৯১৯ চনত অৱশেষত তেওঁক কলিকতা বিশ্ববিদ্যালয়ত পৰীক্ষাত অৱতীৰ্ণ হোৱাৰ অনুমতি দিয়া হয় আৰু ১৯২০ চনত তেওঁ যোগ্যতা অৰ্জন কৰে।

হাজৰাৰ ভগ্নী আৰু পিতৃ শৈলবালা দাস, মধুসুধন দাস আৰু অধিবক্তা আৰু লেখক হৰি সিং গৌৰে মহিলাসকলক উকীল হিচাপে নামভৰ্তি কৰাৰ বাবে অভিযান আৰম্ভ কৰাত সহায় কৰিছিল৷ পিছলৈ হাজৰাই তেওঁৰ জীৱনৰ স্মৃতিগ্ৰন্থ প্ৰকাশ কৰে, যাৰ নাম আছিল Woman at Law.

তথ্যসূত্ৰ

শ্ৰেণী:ভাৰতৰ মহিলা সমাজকৰ্মী
শ্ৰেণী:সমাজকৰ্মী
বিৰজু মহাৰাজ

ব্ৰিজমোহন নাথ মিশ্ৰ (৪ ফেব্ৰুৱাৰী ১৯৩৮ – ১৭ জানুৱাৰী ২০২২) ভাৰতৰ কথক নৃত্যৰ লক্ষ্ণৌ কালকা-বিন্দাদিন ঘৰানাৰ এগৰাকী মুখ্য শিল্পী আছিল। ইয়াৰোপৰি তেওঁ এগৰাকী কণ্ঠশিল্পী আছিল। তেওঁক পণ্ডিত বিৰজু মহাৰাজ বুলি জনা যায়। তেওঁ কথক নৃত্যশিল্পীসকলৰ মহাৰাজ পৰিয়ালৰ বংশধৰ আছিল। এইসকলৰ ভিতৰত তেওঁৰ দুই খুৰাক, শম্ভু মহাৰাজ আৰু লাচ্চু মহাৰাজ আৰু তেওঁৰ পিতৃ আৰু গুৰু আচ্চান মহাৰাজ অন্তৰ্ভুক্ত। তেওঁ ভাৰতীয় শাস্ত্ৰীয় সংগীতো অনুশীলন কৰিছিল।

ভাৰতীয় কলা কেন্দ্ৰত তেওঁৰ খুৰাক শম্ভু মহাৰাজৰ সৈতে কাম কৰাৰ পিছত, তেওঁ নতুন দিল্লীৰ কথক কেন্দ্ৰত ১৯৯৮ চনত অৱসৰলৈকে কেইবা বছৰ ধৰি নিজৰ নৃত্য বিদ্যালয় কলাশ্ৰমত কাম কৰিছিল।

তথ্যসূত্ৰ

বাহ্যিক সংযোগ

শ্ৰেণী:নৃত্যশিল্পী
শ্ৰেণী:সংগীতজ্ঞ
শ্ৰেণী:সংগীত নাটক একাডেমী বঁটা বিজয়ী
শ্ৰেণী:পদ্মবিভূষণ বঁটা বিজয়ী
শ্ৰেণী:মৃত ব্যক্তি
ছানিয়া মিৰ্জা

]] খেলিব বিচাৰোঁ।
ছানিয়া মিৰ্জা (জন্ম: ১৫ নৱেম্বৰ, ১৯৮৬, মুম্বাইত) এগৰাকী বৃত্তিপদী ভাৰতীয় টেনিছ খেলুৱৈ। ২০০৩ চনৰ পৰা ২০১৩ চনলৈকে তেওঁক ৱিমেন্স টেনিছ এছ’চিয়েচনৰ দ্বাৰা একক আৰু দ্বৈত উভয় শাখাৰ বাবে ভাৰতৰ শীৰ্ষ স্থানৰ খেলুৱৈ হিচাপে গণ্য কৰা হৈছিল। ২০০৫ চনৰ অক্টোবৰ মাহত টাইম আলোচনীয়ে তেওঁক 'এছিয়াৰ ৫০ গৰাকী নায়িকা'ৰ ভিতৰত অন্যতম হিচাপে নামকৰণ কৰিছিল। ২০১০ চনৰ মাৰ্চ মাহত দ্য ইকনমিক টাইমছে তেওঁক "ভাৰতক গৌৰৱান্বিত কৰা ৩৩ গৰাকী মহিলা"ৰ তালিকাত অন্তৰ্ভুক্ত কৰে। বৰ্তমান তেওঁ ভাৰতীয় ৰাজ্য তেলেংগানাৰ ব্ৰেণ্ড এম্বেছেডৰ।

উদ্ধৃতি

মই কেৱল খেলিব বিচাৰোঁ।
ছানিয়া তেলেংগানাৰ ঔদ্যোগিক ব্ৰেণ্ড এম্বেছেডৰ হিচাপে নিযুক্ত, indtoday.com, ২২ জুলাই ২০১৪

সাজ-পোছাক মোৰ ব্যক্তিগত কথা। প্ৰতিবাৰেই কাপোৰ পিন্ধাৰ সময়ত মোৰ ভয় লাগে যে এয়াই অহা তিনিদিনৰ বাতৰি হ’ব।
দ্য হিন্দু, ২৭ নৱেম্বৰ (২০১৬)

দেশৰ বাবে খেলাটো এটা সন্মান। দৰাচলতে এয়া উত্তম সন্মান। যদি আপুনি ইয়াক চাপ হিচাপে চাব বিচাৰে, তেন্তে এশ কোটি মানুহৰ প্ৰত্যাশাৰ সৈতে মোকাবিলা কৰাটো আপোনাৰ বাবে অতি কঠিন হ’ব। মই ইয়াক এটা সুযোগ হিচাপে দেখোঁ— সেই কেইজনমান ভাগ্যৱানৰ মাজৰ এজন হোৱাৰ সুযোগ যিয়ে দেশক গৌৰৱান্বিত কৰিব পাৰে।
মই মোৰ দেশৰ বাবে যিকোনো ব্যক্তিৰ সৈতে খেলিম: ছানিয়া মিৰ্জা, দ্য টাইমছ অৱ ইণ্ডিয়া, ৮ জুলাই ২০১২

টেনিছ ক’ৰ্টত এজন খেলুৱৈক এক শান্ত মেজাজ, বলৰ সঠিক ধাৰণা, প্ৰতিবৰ্ত ক্ৰিয়া, গতি, চকু আৰু হাতৰ সমন্বয়, শক্তি, সঠিক সময় আৰু বিশেষ শাৰীৰিক সুস্থতাৰ প্ৰয়োজন। ক’ৰ্টৰ বাহিৰত খেলুৱৈ আৰু সহযোগী দলটোৰ পৰিকল্পনা, কাৰ্যকৰীকৰণ, ভ্ৰমণ আৰু প্ৰয়োজন হ’লে পুঁজি সংগ্ৰহৰ দক্ষতাৰ প্ৰয়োজন হয়।
শচীন মোৰ প্ৰেৰণা - তেওঁ টেনিছতো পাৰদৰ্শী: ছানিয়া মিৰ্জা, দ্য টাইমছ অৱ ইণ্ডিয়া, ২২ নৱেম্বৰ ২০১৩

বাহ্যিক সংযোগ

শ্ৰেণী:ভাৰতীয় নাৰী
শ্ৰেণী:ভাৰতৰ ক্ৰীড়াবিদ
ৰক কেণ্ডি

‘’’ৰক কেণ্ডি’’’ বা ‘’’চুগাৰ কেণ্ডি’’’ এবিধ মিঠাই , যাক স্ফটিক চেনি বুলিও কোৱা হয়। তুলনামূলকভাৱে বৃহৎ চেনিৰ স্ফটিকেৰে গঠিত ই এক প্ৰকাৰৰ মিঠাই। পৃথিৱীৰ কিছুমান ঠাইত স্থানীয় বিবিধতাক ‘’মিচৰি’’, ‘’নবাত’’ বা ‘’নৱত’’ বুলি কোৱা হয়।
এই মিঠাইবিধ চেনি আৰু পানীৰ অতিসংপৃক্ত দ্ৰৱ এটা ক্ৰিষ্টেল নিউক্লিয়েশনৰ বাবে উপযোগী পৃষ্ঠ, যেনে ৰচী, মাৰি (stick) বা সাধাৰণ দানাযুক্ত চেনিত স্ফটিকীকৰণ কৰি তৈয়াৰ কৰা হয়। চেনি যোগ কৰাৰ আগতে পানী গৰম কৰিলে অধিক চেনি দ্ৰৱীভূত হয় আৰু ডাঙৰ স্ফটিক উৎপন্ন হয়। ছয়ৰ পৰা সাত দিনৰ পিছত স্ফটিক গঠন হয়। মিশ্ৰণটোত খাদ্যৰ ৰং যোগ কৰি ৰঙীন মিঠাই উৎপাদন কৰিব পাৰি।

বুৎপত্তি

ব্যুৎপত্তিগতভাৱে "suger candy" ত্ৰয়োদশ শতিকাৰ শেষৰ ফালে ইংৰাজী আৰু পুৰণি ফৰাচী çucre candi (অৰ্থ "চেনিৰ মিচৰি")ৰ পৰা আৰু শেষত আৰবীৰ qandi আৰু পাৰ্চীৰ qandৰ পৰা বা সম্ভৱতঃ সংস্কৃত খণ্ড ("চেনিৰ টুকুৰা)"ৰ পৰা উদ্ভৱ হৈছে। ধীৰে ধীৰে ইয়াৰ অৰ্থ ক্ৰমান্বয়ে ব্যপক হৈ পৰিল (বিশেষকৈ আমেৰিকাত)। ১৯ শতিকাৰ শেষৰ ফালে "চেনি ভিত্তি হিচাপে থকা যিকোনো মিঠাই"কে বুজোৱা হ’ল। ব্ৰিটেইনত কেৱল উতলোৱা চেনিৰ পৰা তৈয়াৰী কৰা আৰু উজ্জ্বল ৰঙৰ ৰেখাযুক্ত মিঠাইৰ মাজতে ই সীমাবদ্ধ হৈ থাকিল।
আধুনিক আমেৰিকান শব্দ "rock candy"ক (ভংগুৰ বৃহৎ প্ৰাকৃতিক চেনিৰ স্ফটিকক বুজায়) ব্ৰিটিছ শব্দ “rock”ৰ (এটা আকাৰহীন আৰু অস্বচ্ছ সিজোৱা চেনিৰ সামগ্ৰীক বুজায়, প্ৰথমতে কঠিন কিন্তু তাৰ পিছত মুখৰ উষ্ণতাত চোবাৱাৰ উপযুক্ত হৈ পৰে) সৈতে ভ্ৰমিত নালাগে।

মূল

নৱম শতিকাৰ প্ৰথমাৰ্ধত ইছলামিক লেখকসকলে candy sugerৰ উৎপাদনৰ বিষয়ে বৰ্ণনা কৰিছে, য'ত চুপাৰ চেচুৰেটেড চেনিৰ দ্ৰৱৰ জৰিয়তে স্ফটিক গঠন কৰা হৈছিল। মুছলমানৰ প্ৰসিদ্ধ ৰক কেণ্ডিৰ অন্যতম হাফিজ মোস্তাফা। তেওঁ ১৮৬৪ চনত ইষ্টানবুলত চুলতান আব্দুল আজিজৰ ৰাজত্বকালত ৰক কেণ্ডি প্ৰতিষ্ঠা কৰিছিল।

উৎপাদন প্ৰক্ৰিয়া অনুযায়ী ৰক কেণ্ডিক দুভাগত ভাগ কৰা হৈছে- একক স্ফটিকীয় ৰক কেণ্ডি আৰু বহু স্ফটিকীয় ৰক কেণ্ডি।

মিচৰি

মিচৰিয়ে স্ফটিকীয় চেনিৰ গোটক বুজায় আৰু এক প্ৰকাৰৰ কনফেচচনাৰী খনিজ। ইয়াৰ উৎপত্তি ভাৰত আৰু ইৰাণত হৈছিল আৰু ইয়াৰ অন্য কিছুমান ঠাইক rock suger বুলিও জনা যায়। ভাৰতত ইয়াক এক প্ৰকাৰৰ মিঠাই হিচাপে বা গাখীৰ বা চাহ মিঠা কৰিবলৈ ব্যৱহাৰ কৰা হয়।
ভাৰতীয় মিচৰি খাদ্যৰ ভিতৰত মিচৰি-মাৱা (কলাকন্দ) অন্তৰ্ভূক্ত, যাক উত্তৰ-পশ্চিম ভাৰত, উত্তৰ প্ৰদেশ, দিল্লী, ৰাজস্থান, পঞ্জাব, ওড়িশা, গুজৰাট, অন্ধ্ৰ প্ৰদেশৰ উত্তৰ উপকূল আৰু ভাৰতৰ অন্য কিছু অংশত খোৱা হয়।

তথ্য সংগ্ৰহ

অধিক পঠন

বাহ্যিক সংযোগ

– an educational exercise in crystal and candy making (it may vary on however you want to make it).

শ্ৰেণী:কেণ্ডি
দয়ামণি বাৰলা

দয়ামণি বাৰলা ভাৰতীয় ঝাৰখণ্ড ৰাজ্যৰ এগৰাকী ভাৰতীয় জনজাতীয় সাংবাদিক আৰু কৰ্মী। পূব ঝাৰখণ্ডত আৰ্চেলৰ মিট্টালৰ তীখা উদ্যোগৰ বিৰোধিতা কৰা সক্ৰিয়তাৰ বাবে তেওঁ উল্লেখযোগ্য হৈ পৰিছিল, জনজাতীয় কৰ্মীসকলে কয় যে এই তীখা উদ্যোগে চল্লিশখন গাঁও স্থানচ্যুত কৰিব।

সাংবাদিকতাৰ বাবে বহুকেইটা সন্মানীয় বঁটা লাভ কৰিছে বাৰলাই। ২০১৪ চনৰ লোকসভা নিৰ্বাচনত ঝাৰখণ্ডৰ খুঁটি লোকসভা সমষ্টিৰ পৰা আম আদমী পাৰ্টিৰ প্ৰাৰ্থী হিচাপে প্ৰতিদ্বন্দ্বিতা কৰি বিফল হৈছিল।

প্ৰাৰম্ভিক জীৱন

পূব ভাৰতৰ ঝাৰখণ্ড ৰাজ্যৰ এক জনজাতীয় পৰিয়ালত (ভাৰতত আদিবাসী বুলিও জনা যায়) দয়ামণিৰ জন্ম হৈছিল। তেওঁৰ পৰিয়ালটো মুণ্ডা জনগোষ্ঠীৰ আছিল। দয়ামণিৰ পিতৃকো অঞ্চলটোৰ আন জনজাতীয় লোকৰ দৰে পঢ়াব নোৱাৰাৰ বাবে আৰু মাটিৰ ওপৰত নিজৰ অধিকাৰ সাব্যস্ত কৰিবলৈ‍ কাগজ-পত্ৰৰ অভাৱৰ বাবে সম্পত্তিৰ অধিকাৰৰ পৰা বঞ্চিত কৰা হৈছিল। তেওঁৰ দেউতাক এখন চহৰত দাস হৈ পৰিছিল, আৰু মাক আন এখন চহৰত বনকৰা তিৰোতা হৈ পৰিল। বাৰলা ঝাৰখণ্ডৰ বিদ্যালয়ত আছিল যদিও ৫ম শ্ৰেণীৰ পৰা ৭ম শ্ৰেণীলৈকে পঢি় থকাৰ সময়ত খেতিত দিনমজুৰ হিচাপে কাম কৰিছিল। মাধ্যমিক বিদ্যালয়ৰ শিক্ষা অব্যাহত ৰাখিবলৈ তেওঁ ৰাঁচিলৈ গুচি যায় আৰু বিশ্ববিদ্যালয়ৰ জৰীপৰ বাবে কাম কৰা এগৰাকী কৰ্মী হি‍চাপে কাম কৰিছিল। সাংবাদিকতাৰ শিক্ষা অব্যাহত ৰাখিবলৈ তেওঁ কেতিয়াবা ৰে'লৱে ষ্টেচনতো শুইছিল।

কেৰিয়াৰ

বাৰলাই ঝাৰখণ্ড অঞ্চলৰ মুণ্ডা জনগোষ্ঠী আৰু অন্যান্য জনজাতি জনগোষ্ঠীবোৰে‍ সন্মুখীন হোৱা অসংখ্য সমস্যাৰ প্ৰতি দৃষ্টি আকৰ্ষণ কৰিবলৈ জনপ্ৰিয় হিন্দী কাকত প্ৰভাত খবৰত কাম কৰে। তেওঁ ইণ্ডিয়ান ছ'চিয়েল একশ্যন ফ'ৰাম আইএনএছএএফৰ ৰাষ্ট্ৰীয় সভাপতি। তেওঁৰ প্ৰাৰম্ভিক সাংবাদিকতাৰ কাম এছ’চিয়েশ্যন ফৰ ইণ্ডিয়াছ ডেভেলপমেণ্ট (এআইডি)ৰ জৰিয়তে এটা সৰু ফেল’শ্বিপৰ দ্বাৰা সমৰ্থিত হৈছিল। বাৰলা এখন চাহৰ দোকানৰ মালিক আৰু তেওঁ সেইখন চলাই আছে; ই তেওঁৰ সাংবাদিকতাৰ কাম আৰু কেৰিয়াৰক ফলপ্ৰসূভাৱে সমৰ্থন কৰে। তেওঁ সচেতনভাৱে ব্যৱসায়টো বাছি লৈছিল কাৰণ চাহৰ দোকানবোৰত সামাজিক বিষয়বোৰ আলোচনা কৰাৰ বাবে লোক একত্ৰিত কৰে‍।

বঁটা

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
কৃষ্ণগুৰু আধ্যাত্মিক বিশ্ববিদ্যালয়

কৃষ্ণগুৰু আধ্যাত্মিক বিশ্ববিদ্যালয় ) অসমৰ বৰপেটা জিলাৰ সৰ্থেবাৰীৰ ন-সত্ৰত অৱস্থিত এখন ব্যক্তিগত খণ্ডৰ বিশ্ববিদ্যালয়। অসম চৰকাৰে ২০১৭ চনৰ ৯ মাৰ্চ তাৰিখে গৃহীত কৰা কৃষ্ণগুৰু আধ্যাত্মিক বিশ্ববিদ্যালয় আইন, ২০১৭ৰ আধাৰত স্থাপন কৰা বিশ্ববিদ্যালয়খন অসমৰ ষষ্ঠখন ব্যক্তিগত খণ্ডৰ বিশ্ববিদ্যালয়। বৰপেটা জিলাৰ ন সত্ৰত কৃষ্ণগুৰু ফাউণ্ডেচনে ইয়াৰ প্ৰতিষ্ঠা কৰা বিশ্ববিদ্যালয়খনৰ আধাৰশিলা কৃষ্ণগুৰু সেৱাশ্ৰমৰ গুৰু অৰুণ চন্দ্ৰ গোস্বামী প্ৰভুৱে স্থাপন কৰিছিল। কৃষ্ণগুৰু আধ্যাত্মিক বিশ্ববিদ্যালয়ৰ আচাৰ্য কৃষ্ণগুৰু সেৱাশ্ৰমৰ গুৰু গুৰুকৃষ্ণ প্ৰেমানন্দ প্ৰভু আৰু বৰ্তমানৰ উপাচাৰ্য ড° দীনেশ বৈশ্য। বিশ্ববিদ্যালয়খনৰ প্ৰতিষ্ঠাকালৰ উপাচাৰ্য আছিল ড° তৰুণচন্দ্ৰ বৰা।

ইতিহাস

২০১৭ চনৰ ৩ আগষ্ট তাৰিখে অসমৰ তদানীন্তন মুখ্যমন্ত্ৰী সৰ্বানন্দ সোণোৱালে কৃষ্ণগুৰু আধ্যাত্মিক বিশ্ববিদ্যালয় আনুষ্ঠানিক ভাৱে উদ্বোধন কৰে। কৃষ্ণগুৰু আধ্যাত্মিক বিশ্ববিদ্যালয়ৰ উদ্বোধনী অনুষ্ঠানত বৰ্তমানৰ মুখ্য মন্ত্ৰী ড° হিমন্ত বিশ্ব শৰ্মাও উপস্থিত আছিল। পূৰ্বতে কৃষ্ণগুৰু মহাবিদ্যালয়ৰ অন্তৰ্গত কলা আৰু বাণিজ্য, কৃষ্ণগুৰু বিজ্ঞান আৰু প্ৰযুক্তি মহাবিদ্যালয়ৰ অন্তৰ্গত বিজ্ঞান শাখাৰ স্নাতক মহলা গুৱাহাটী বিশ্ববিদ্যালয়ৰ অধীনত আছিল। বৰ্তমানে এই বিশ্ববিদ্যালয়ৰ অধীনত চলি আছে।

শিক্ষা

অসমীয়া বিভাগ আৰু ৰাজনীতি বিজ্ঞান বিভাগৰ স্নাতকোত্তৰ পাঠ্যক্ৰমৰে আৰম্ভ হোৱা বিশ্ববিদ্যালয়খনত স্নাতকোত্তৰ শাখাত অসমীয়া, ৰাজনীতি বিজ্ঞান, দৰ্শন আৰু শিক্ষা বিভাগৰ উপৰি জি. এন. এম. আৰু বি. এছ. চি. নাৰ্ছিং পাঠ্যক্ৰম আৰম্ভ হৈছে। ফিজিঅ'থেৰাপি, দক্ষতা বিকাশ আদি পাঠ্যক্ৰমৰ উপৰি অসমীয়া আৰু ৰাজনীতি বিজ্ঞান বিভাগত পিএইচডি পাঠ্যক্ৰমো আৰম্ভ কৰা হৈছে।

বিভাগ

অসমীয়া বিভাগ
ৰাজনীতি বিজ্ঞান বিভাগ
ইংৰাজী বিভাগ
শিক্ষা বিভাগ
যুক্তি আৰু দৰ্শন বিভাগ
সমাজশাস্ত্ৰ বিভাগ
অৰ্থনীতি বিভাগ
হিচাপবিদ্যা বিভাগ
ব্যৱস্থাপনা বিভাগ
বিত্ত বিভাগ
বিপণন বিভাগ
গণিত বিভাগ
ৰসায়ন বিজ্ঞান বিভাগ
পদাৰ্থ বিজ্ঞান বিভাগ
উদ্ভিদবিজ্ঞান বিভাগ
প্ৰাণীবিজ্ঞান বিভাগ

উল্লেখযোগ্য ব্যক্তি

দীনেশ বৈশ্য, বিশিষ্ট শিক্ষাবিদ-চিন্তাবিদ,সাহিত্যিক তথা বিশ্ববিদ্যালয়খনৰ উপাচাৰ্য।
মাধুৰ্যমণ্ডিত বৰুৱা, বিশিষ্ট লেখক-গৱেষক, চিন্তাবিদ তথা কৃষ্ণগুৰু আধ্যাত্মিক বিশ্ববিদ্যালয়ৰ গৱেষণা-সঞ্চালক আৰু অসমীয়া বিভাগৰ মুৰব্বী অধ্যাপক

তথ্য উৎস

বাহ্যিক সংযোগ

কৃষ্ণগুৰু ফাউণ্ডেচনৰ ৱেবচাইট

শ্ৰেণী:অসমৰ বিশ্ববিদ্যালয়সমূহ
শ্ৰেণী:বজালী জিলা
মান্দালয়

মান্দালয় এখন অসমীয়া গ্ৰন্থ। কিতাপখন লিখিছে সাংবাদিক মৃণাল তালুকদাৰে।'মান্দালয়' কিতাপখনত অসমৰ গড় ,গড়ৰ খৰ্গৰ আন্তৰ্জাতিক বজাৰ আৰু কাজিৰঙাৰ ওপৰত আলোকপাত কৰা হৈছে। গড়ৰ খৰ্গৰ বজাৰৰ সম্ভেদ বিচাৰি লেখকে ভ্ৰমণ কৰিছিল ইণ্ডো-এছিয়ান কাৰ ৰেলীৰ যোগেদি দশিন এছিয়াৰ প্ৰায়বোৰ দেশ যেনে:- চীন, বাৰ্মা, কম্বোডিয়া, ভিয়েটনাম, মালয়েছিয়া, ছিংগাপুৰ, ইণ্ডোনেছিয়া আদি দেশসমূহ। কিতাপখন প্ৰকাশ কৰিছে নন্দ তালুকদাৰ ফাউণ্ডেছন,পূব-শৰণীয়া, গুৱাহাটী। কিতাপখন প্ৰথম প্ৰকাশ পাইছিল ২০১৮ চনৰ আগষ্ট মাহত।

উদ্ধৃতিসমূহ

"এফালে কাজিৰঙা আৰু ব্ৰহ্মপুত্ৰ, আনফালে দুৰ্গম কাৰ্বি পাহাৰ। এৰাতি ভালকৈ শুবলৈ পোৱাটো বৰাৰ কাৰনে যেন এক বিলাসিতাহে।
"কেতিয়াবা নাইট ভিছন বাইনকুলাৰত দেখা পাইছে মাথোঁ ২০ ফুট দূৰত চিকাৰী। কিন্তু পৰা নাই বলে। গুলীয়াবতো পাৰিব পাৰি কিন্তু ৰিটাৰ্ন ফায়াৰৰ পৰা বাচিবলৈ কোনো উপায় নথকাৰ হেতু সাৰি যোৱাৰ সুবিধা পায় সিহঁতে।
"সীমা পাৰ কৰি বাৰ্মাৰ দ্বিতীয়খন গাওঁ চিখা। প্ৰথমখন খেনমেং। একো বিখ্যাত গাওঁ নহয়। বিখ্যাত অকল গঁড়ৰ খড়্গৰ ব্যৱসায়ৰ কাৰণেহে। কিয়নো খড়্গ এটা ভাৰতৰ সীমা পাৰ হৈ যোৱাৰ পাছত এই গাওঁখনতেই প্ৰথমবাৰৰ বাবে জিৰণি লয়।"
"কিন্তু হয়,জন হিউমে সঁচাকৈয়ে আন শস্য বা ঘৰচীয়া পশুৰ নিচিনাকৈ 'গঁড়ৰ খেতি' কৰে আৰু নিজৰ পাছতেই আছে ১৫০০ গঁড় যাক তেওঁ তুলি তালি ডাঙৰ-দীঘল কৰি আহিছে।"
"কেতিয়াবা লক্ষ্য হো-চি-মিন বা ছাইগন। ভিয়েটনামৰ দ্বিতীয় বৃহৎ চহৰ। গঁড়ৰ খড়্গৰ হেনো বিখ্যাত বজাৰ।"
"বাৰ্মাৰ দ্বিতীয়খন প্ৰধান চহৰ এই মান্দালয়। কলকাতা, ঢাকা আৰু মান্দালয়। এসময়ৰ ব্ৰিটিছ ভাৰত-বাৰ্মাৰ এই তিনি মূল চহৰ। বিশাল চহৰ মান্দালয় । দশিন-পূৱ এছিয়াৰ গড়ৰ খড়্গৰ বজাৰৰ ইয়েই নাভিকেন্দ্ৰ।"
"এতিয়াও মান্দালয়,নিচিনা আৰু ভামোত সিচঁৰিত হৈ আছে এই ছিন্নমূলৰ কিছু অসমীয়া।"

তথ্যৰ উৎস

শ্ৰেণী:অসমীয়া গ্ৰন্থ
দিলীপ শৰ্মা (গণিত)

দিলীপ শৰ্মা হৈছে অসমৰ গণিত ক্ষেত্ৰৰ এজন অধ্যাপক, জনপ্ৰিয় গণিতৰ পুথি লেখক। তেওঁ হাইস্কুল শিক্ষান্ত পৰীক্ষাত অসমৰ ভিতৰতে সপ্তম স্থান অধিকাৰ কৰা দিলীপ শৰ্মাই গণিতক সন্মানীয় বিষয় হিচাপে লৈ ১৯৭৫ চনত গুৱাহাটী বিশ্ববিদ্যালয়ৰ পৰা বি.এ.ত প্ৰথম শ্ৰেণীৰ প্ৰথম স্থান লৈ উত্তীৰ্ণ হয়। নগাঁও মহাবিদ্যালয়ত শিক্ষকতাৰে কৰ্মজীৱন আৰম্ভ কৰা দিলীপ শৰ্মাই পিছত কটন মহাবিদ্যালয়ত অধ্যাপনা কৰে আৰু তাৰে গণিত বিভাগৰ পৰা মুৰব্বী অধ্যাপক হিচাপে অৱসৰ গ্ৰহণ কৰে। তাৰ পিছত গিৰিজানন্দ চৌধুৰী ব্যৱস্থাপনা আৰু প্ৰযুক্তিবিদ্যা প্ৰতিষ্ঠানত গণিত বিভাগৰ মুৰব্বী অধ্যাপক হিচাপে যোগদান কৰে।

উদ্ধৃতিসমূহ

কুৰিজন ভাৰতীয় গণিত সাধক

শূন্যৰ আৱিষ্কাৰ আৰু দশমিক স্থানীয় মান পদ্ধতিৰ সহায়ত সংখ্যা লিখাৰ উপায় প্ৰাচীন ভাৰতীয় গণিতজ্ঞৰ সুবিমল কীৰ্তি।
স্বাধীনতাৰ পাছত, স্বৰাজোত্তৰ কালত ভাৰতত গণিত-চৰ্চাৰ এক উল্লেখনীয় দিশ হ’ল আধুনিক গণিতৰ পঠন-পাঠনৰ আৰম্ভণি, আৰু গণিতৰ গৱেষণাৰ অগ্ৰগতি।
গণিত যে বাঘ নহয়, পোহনীয়া মেকুৰীহে – সেই কথা পতিয়ন নিয়াবলৈ হ’লে গণিতক শ্ৰেণী কোঠাৰ চাৰি বেৰৰপৰা উলিয়াই অনাটো অৱশ্য কৰ্তব্য। তেতিয়াহে আমাৰ বিদ্যাৰ্থীসকলৰ গণিত বিষয়টোৰ প্ৰতি আকৰ্ষণ বাঢ়িব।

নিৰুপম গণিত

নিত্য-নতুন চিন্তাধাৰাই গণিতক চিৰ নবীন কৰি ৰাখিছে।
পাঠ্যপুথিৰ বাহিৰেও গণিত সম্বন্ধে জানিব লগীয়া কথাৰ অন্ত নাই।

উৎস

শ্ৰেণী:অসমৰ গণিত লেখক
শ্ৰেণী:অসমৰ ব্যক্তি
জিব্ৰাইল

শ্ৰেণী:ইছলাম ধৰ্ম
জিব্ৰাইল (বিকল্প প্ৰতিবৰ্ণীকৰণ: জিবৰাইল, জিব্ৰঈল, জিবৰাঈল ইত্যাদি) জিবৰীল বা গেব্ৰিয়েল ; ; আৰবী ভাষা: جبريل, Jibrīl or جبرائيل Jibrāʾīl; প্ৰাচীন গ্ৰীক: Γαβριήλ, Gabriēl) হ'ল ইব্ৰাহিমীয় ধৰ্মসমূহত বৰ্ণিত আল্লাহ বা ঈশ্বৰৰ বাৰ্তাবাহক ফৰিষ্টা বা স্বৰ্গীয় দূত, যিজন ঈশ্বৰ মনোনীত মানৱতা সংষ্কাৰক বা নবী,ৰাছুলসকলৰ ওচৰত ঐশী বাণী আবৃত্তি কৰি বৰ্ণনা কৰিছিল।

তথ্যসূত্ৰ
তুলু ভাষা

তুলু (কন্নড় লিপিত : ತುಳು (তুলু)) দ্ৰাবিড়ীয় ভাষা পৰিবাৰৰ এটি ভাষা। এই ভাষাত দুই মিলিয়ন মানুহে কথা পাতে। প্ৰধানকৈ ভাৰতৰ কৰ্ণাটক ৰাজ্যৰ দক্ষিণ-পশ্চিম অংশ আৰু উত্তৰ কেৰালাৰ তুলুনাডু নামে পৰিচিত অংশৰ মানুহে এই ভাষাত কথা পাতে। ২০১১ চনৰ ভাৰতীয় লোকপিয়লৰ প্ৰতিবেদনত ভাৰতত মুঠ ১,৮৪৬,৪২৭ জন স্থানীয় তুলু ভাষী বুলি কোৱা হৈছে। ২০০১ চনৰ লোকপিয়লত মুঠ ১,৭২২,৭৬৮ জন স্থানীয়ভাষী বুলি কোৱা হৈছিল। ভাৰতীয় লোকপিয়লৰ প্ৰতিবেদনত প্ৰায়ে কন্নড় ভাষী হিচাপে গণ্য কৰা হয় বাবে নিজৰ জন্মস্থানৰ পৰা প্ৰব্ৰজন কৰা তুলু ভাষীসকলক গণনা কৰাত কিছু অসুবিধা হয়। ২০০৯ চনৰ তথ্যমতে পৃথিৱীত ৩০-ৰ পৰা ৫০ লাখ মানুহে তুলু ভাষাক মাতৃভাষা হিচাপে ব্যৱহাৰ কৰে।

তুলুনাডু

কৰ্ণাটকৰ মানচিত্ৰত প্ৰাচীন অল্বাখেড়া ৰাজ্য|

উপভাষা

তুলু ভাষাৰ চাৰিটা উপভাষা আছে, যিবোৰে অতি ঘনিষ্ঠ উচ্চাৰণৰ ৰীতি প্ৰদৰ্শন কৰে।
সাধাৰণ তুলু
ব্ৰাম্মণ তুলু
জৈন কথ্যৰূপ
গিৰিজান কথ্যৰূপ

বাহ্যিক সংযোগ

All American Tulu Association Library
Official Website of Karnataka Government's Tulu Academy
Online Tulu Dictionary
Tulupedia
Tuluver.com
Kopparige Tulu Dictionary
Tulu Language and Alphabets

তথ্যসূত্ৰ

শ্ৰেণী:ভাষা
শ্ৰেণী: ভাৰতৰ ভাষা
শ্ৰেণী:পোখালি (ভাষা)
ধীৰেন্দ্ৰ নাথ গাংগুলী

ধীৰেন্দ্ৰ নাথ গাংগুলী ( ; ২৬ মাৰ্চ ১৮৯৩ – ১৮ নৱেম্বৰ ১৯৭৮) এজন দাদাচাহেব ফাল্কে বঁটা বিজয়ী আৰু পদ্মভূষণ লাভ কৰা চলচ্চিত্ৰ উদ্যোগী আৰু বঙালী চলচ্চিত্ৰৰ অভিনেতা, পৰিচালক। ধীৰেণ গাংগুলী বা ডি.জি. নামেৰে তেওঁ অধিক পৰিচিত আছিল। তেওঁ কেইবাটাও চলচ্চিত্ৰ নিৰ্মাণ কোম্পানী- ‘ইণ্ডো ব্ৰিটিছ ফিল্ম কোম্পানী’, ‘ব্ৰিটিছ ডমিনিয়ন ফিল্মছ’, ‘লোটাছ ফিল্ম কোম্পানী’ স্থাপন কৰিছিল। পিছলৈ তেওঁ নিউ থিয়েটাৰৰ বাবে চলচ্চিত্ৰ পৰিচালনা কৰিছিল। তেওঁ কমেডী ধাৰাৰ বহুতো ছবি নিৰ্মাণ কৰিছিল। তেওঁৰ জন্ম হৈছিল কলিকতাত আৰু মৃত্যুও হৈছিল একেখন চহৰতে।
গাংগুলীয়ে শান্তিনিকেতনৰ বিশ্ব ভাৰতী বিশ্ববিদ্যালয়ত অধ্যয়ন কৰিছিল। পিছত তেওঁ হায়দৰাবাদৰ ষ্টেট আৰ্ট স্কুলৰ প্ৰধান শিক্ষক হয়। ১৯১৫ চনত তেওঁ নিজৰ মেক-আপ কৌশল সম্বলিত ভৱকী অভিব্যক্তি নামৰ ফটোগ্ৰাফৰ কিতাপ এখন প্ৰকাশ কৰে। তেওঁ এই কলা ব্ৰিটিছ ভাৰত তথা স্বাধীন ভাৰতৰ চোৰাংচোৱা বিষয়াসকলকো শিকাইছিল। তেওঁলোক বৰ্তমান বাংলাদেশৰ অন্তৰ্গত বৰিশালৰ নিবাসী আছিল।

কৰ্মজীৱন

ইণ্ডো-ব্ৰিটিছ ফিল্ম কোম্পানী

ফটোগ্ৰাফী সম্পৰ্কীয় কিতাপখনৰ বাবেই গাংগুলী জে এফ মদনৰ সংস্পৰ্শলৈ আহে আৰু তেওঁৰ ছবিত বিনিয়োগ কৰিবলৈ সন্মত হয়। নীতিশ লাহিৰীৰ পৰিচালনাত নিৰ্মিত এখন নিৰ্বাক কমেডী ছবি বিলাত ফেৰৎ (১৯২১) এই কোম্পানীৰ প্ৰথম ছবি।
দাদাচাহেব ফাল্কে বঁটা (১৯৭৫)

তথ্যউৎস

বাহ্যিক সংযোগ

Bangla Films Online

শ্ৰেণী:দাদাচাহেব ফাল্কে বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:চলচ্চিত্ৰ প্ৰযোজক
শ্ৰেণী:বঙালী চলচ্চিত্ৰৰ অভিনেতা
শ্ৰেণী:বঙালী ভাষাৰ চলচ্চিত্ৰ পৰিচালক
ব'ৰ'লিন

ব'ৰ'লিন ভাৰত ৰ এটা জনপ্ৰিয় এণ্টিচেপ্টিক সুগন্ধী ক্ৰীম আৰু একেনামৰ ব্ৰেণ্ড। ক'লকাতাৰ বাঙালী ব্যৱসায়িক গৌৰমোহন দত্তৰ দ্বাৰা ১৯২৯ চনত ইয়াক বজাৰত মুকলি কৰা হৈছিল। সময়ৰ সৈতে ব্ৰেণ্ডটোৰ জনপ্ৰিয়তা বৃদ্ধি পালে আৰু ই হৈ পৰিল জাতীয় অৰ্থনীতিৰ স্বাৱলম্বনৰ এক চিহ্ন। ই বৰ্তমানেও এক অতিকৈ জনপ্ৰিয় ব্ৰেণ্ড।

ব'ৰ'লিন ব'ৰিক এচিড, জিংক অক্সাইড আদিৰ সংমিশ্ৰণ। জি ডি ফাৰ্মাচিউটিকেলছে ব'ৰ'লিন প্ৰস্তুত কৰে।
এই উৎপাদনৰ উৎপত্তি ১৯২০ চনত ভাৰতত প্ৰচলিত স্বদেশী আন্দোলনৰ পৰাই পোৱা যায়। ১৯২৯ চনত গৌৰ মোহন দত্তই প্ৰথম উৎপাদিত এই সামগ্ৰীয়ে জনপ্ৰিয়তা লাভ কৰিছিল কাৰণ ই ভাৰতত নিৰ্মিত প্ৰথম এন্টিচেপ্টিক ক্ৰীমৰ ভিতৰত অন্যতম আছিল। দত্তই কৌশলগতভাৱে ব'ৰ'লিন বাঙালী সংস্কৃতিৰ প্ৰতিফলন হিচাপে বজাৰত উলিয়াইছিল, জাতীয়তাবাদী আৱেগক টেপ কৰিছিল। হাতীৰ ল'গ' থকা সেউজীয়া নলীত ক্ৰীমটোৰ পেকেজিঙৰ ফলত গ্ৰাহক বিশেষকৈ গ্ৰাম্য অঞ্চলৰ লোকে ইয়াক সহজে চিনাক্ত কৰিব পাৰিছিল। স্বাধীনতাৰ পিছত কোম্পানীটোৱে প্ৰতিযোগিতাৰ সন্মুখীন হৈছিল যদিও ইভেণ্ট পৃষ্ঠপোষকতাকে ধৰি ব্ৰেণ্ডিং আৰু বিপণন প্ৰচেষ্টাৰ জৰিয়তে খাপ খাই পৰিছিল। উৎপাদন বন্ধ হোৱাৰ দৰে প্ৰত্যাহ্বানৰ মাজতো ব'ৰ'লিন এতিয়াও প্ৰচলিত হৈ আছে , আৰু ২০১৬ চনত এই ব্ৰেণ্ডটোৱে মূল কোম্পানীটোৰ ৰাজহৰ ৬০%তকৈ অধিক লাভ কৰিছিল। ই বাংলা সংস্কৃতিত উল্লেখযোগ্য উপস্থিতি বজাই ৰাখিছে আৰু... সমাজৰ সদস্যসকলৰ মাজত নষ্টালজিয়াৰ ভাৱ জগাই তোলা বুলি জনা যায়।

ব্যৱহাৰ

ব'ৰ'লিন এণ্টিচেপ্টিক বৰিক এচিড, সূৰ্যৰ ৰশ্মিৰ পৰা ৰক্ষা কৰা জিংক অক্সাইড আৰু লেন'লিন মিহলি কৰি তৈয়াৰ কৰা হয়৷ ইয়াক কটা ছাল, ফঁটা ওঁঠ, খহটা ছাল, ঘাঁ আদিৰ চিকিৎসাৰ বাবে অনেকে ব্যৱহাৰ কৰে।

তথ্য সংগ্ৰহ

শ্ৰেণী:ভাৰতীয় ব্ৰেণ্ড
জনহিতৈষী পুথিভঁৰাল

জনহিতৈষী পুথিভঁৰাল অসমৰ অগ্ৰণী শৈক্ষিক অনুষ্ঠান। ২০২০ চনৰ ১৩ আগষ্টত আনুষ্ঠানিকভাৱে জনহিতৈষী পুথিভঁৰালে জন্মলাভ কৰে। মূলতঃ জনসাধাৰণৰ মাজত কিতাপ পঢ়াৰ অভ্যাস গঢ়া, কিতাপক জনপ্ৰিয় কৰা আৰু নতুন পাঠক সৃষ্টি কৰি বৌদ্ধিক আন্দোলন গঢ়ি তোলাৰ লক্ষ্যৰে অসমত নিৰৱচ্ছিন্নভাৱে কাম কৰি আহিছে। জনহিতৈষী পুথিভঁৰালে বিশ্বৰ ভিতৰতে প্ৰথমখন “বিনামূলীয়া গ্ৰন্থমেলা’’ আয়োজন কৰি এক নজিৰ বিহীন অভিলেখ স্থাপন কৰিছে।

ইতিহাস আৰু নেতৃত্ব:

জনহিতৈষী পুথিভঁৰালৰ মূল উদ্যোক্তা আৰু পৰিচালক হ’ল লখিমপুৰৰ আজাদ অঞ্চলৰ গ্ৰন্থানুৰাগী যুৱক জীৱন্ত শইকীয়া। তেওঁ ঐকান্তিক প্ৰচেষ্টাৰে ২০২০ চনৰ ১৩ আগষ্টত মাজুলী জিলাত এটা ৰাজহুৱা পুথিভঁৰাল স্থাপন কৰি জনহিতৈষী পুথিভঁৰালক জন্ম দিয়ে। বৰ্তমান অসমত জনহিতৈষী পুথিভঁৰালে এক বৃহৎ আলোড়নৰ সৃষ্টি কৰিছে। জনহিতৈষী পুথিভঁৰালৰ বৰ্তমানৰ সভাপতি জীৱন্ত শইকীয়া আৰু সম্পাদক ঝৰ্ণা হাজৰিকা।

বিনামূলীয়া গ্ৰন্থমেলা:

জনহিতৈষী পুথিভঁৰালৰ আটাইতকৈ উল্লেখযোগ্য পদক্ষেপ হ'ল বিশ্বৰ ভিতৰতে প্ৰথমখন বিনামূলীয়া গ্ৰন্থমেলাৰ আয়োজন ।

নামকৰণ:

এই গ্ৰন্থমেলাখন অসমৰ জনপ্ৰিয় শিল্পী জুবিন গাৰ্গৰ নামত উৎসৰ্গা কৰা হৈছে আৰু গ্ৰন্থমেলাখন “জুবিন গাৰ্গ বিনামূলীয়া গ্ৰন্থমেলা’’ নামেৰে পৰিচিত।

তাৎপৰ্য:

বিশিষ্ট সাহিত্যিক তথা সাংবাদিক হোমেন বৰগোহাঞিদেৱৰ জন্মদিন উপলক্ষে ৭ ডিচেম্বৰ, ২০২৫ তাৰিখে এই গ্ৰন্থমেলাখনৰ আয়োজন কৰা হয়। হোমেন বৰগোহাঞিদেৱৰ জন্মদিনটো এই অনুষ্ঠানৰ উদ্যোগত “গ্ৰন্থ আৰু অধ্যয়ন দিৱস’’ হিচাপে পালন কৰা হয়।

স্থান:

লখিমপুৰ নগৰৰ সমীপৰ আজাদ এলেকাৰ নৱজ্যোতি ৰংগমঞ্চত এই এদিনীয়া গ্ৰন্থমেলাখন অনুষ্ঠিত হয়।

তাৰিখ: ৭ ডিচেম্বৰ, ২০২৫।

প্ৰথম সংস্কৰণৰ বৈশিষ্ট্যসমূহ:

গ্ৰন্থৰ সংখ্যা: গ্ৰন্থমেলাখনত প্ৰায় ৪০ হাজাৰ বিভিন্ন বিষয়ৰ (শৈক্ষিক, বিদ্যায়তনিক, সাহিত্য আদি) গ্ৰন্থ সংগ্ৰহ কৰি ৰখা হৈছিল।

অংশগ্ৰহণ: প্ৰায় ২০ হাজাৰতকৈ অধিক ছাত্ৰ-ছাত্ৰী আৰু পঢ়ুৱৈয়ে এই গ্ৰন্থমেলাখনৰ পৰা নিজৰ পছন্দৰ গ্ৰন্থ সম্পূৰ্ণ বিনামূলীয়াকৈ সংগ্ৰহ কৰে।

উদ্বোধন: এই অভিনৱ গ্ৰন্থমেলাখন উদ্বোধন কৰিছিল “প্ৰতিদিন টাইম’’ৰ মুখ্য সম্পাদক নিতুমণি শইকীয়াই। তেওঁ এই পদক্ষেপক এক “যুগান্তকাৰী বৌদ্ধিক আন্দোলন’’ বুলি অভিহিত কৰিছে।

এই গ্ৰন্থমেলাখনলৈ অসমৰ বিভিন্ন ব্যক্তিয়ে গ্ৰন্থদান কৰে।

লক্ষ্য আৰু উদ্দেশ্য:

জনহিতৈষী পুথিভঁৰাল আৰু এই গ্ৰন্থমেলাৰ মূল উদ্দেশ্যসমূহ হ’ল:

১. নাগৰিকৰ মাজত কিতাপ পঢ়াৰ অভ্যাস গঢ়ি তোলা।

২. কিতাপক জনপ্ৰিয় কৰা।

৩. নতুন পাঠক সৃষ্টি কৰা ।

৪. আৰ্থিকভাৱে পিছপৰা শিক্ষাৰ্থীসকলক বিনামূলীয়াকৈ প্ৰয়োজনীয় পুথি যোগান ধৰা।

৫. গ্ৰন্থদানৰ এক সামাজিক পৰম্পৰা আৰম্ভ কৰা।

৬. অসমৰ বৌদ্ধিক ক্ষেত্ৰখনত এক যোগাত্মক পৰিৱৰ্তন সৃষ্টি কৰা।

৭. গ্ৰাম্যাঞ্চলত পুথিভঁৰাল স্থাপন কৰা।

৮. বিদ্যালয়, মহাবিদ্যালয় আৰু বিশ্ববিদ্যালয়ত শৈক্ষিক অনুষ্ঠান কৰা।

গুৰুত্বপূৰ্ণ ব্যক্তিৰ সহযোগিতা

জনহিতৈষী পুথিভঁৰালৰ সৈতে সাংবাদিক-কবি বুবুল হাজৰিকা, লেখিকা-অধ্যাপিকা ড° বৰ্ণালী বৰা, শিক্ষয়িত্ৰী ইলা বৰুৱা, জীৱন্ত শইকীয়া,‌ ঝৰ্ণা হাজৰিকা, মৃণালী দেৱী, নিহা গগৈ, সুপ্ৰীতি বুঢ়াগোহাঁই, হীৰকজ্যোতি ডেকা, বিশ্বজিত দত্তৰ ওপৰিও অসমৰ কেইবাগৰাকী বিশিষ্ট ব্যক্তি জড়িত হৈ আছে।

তথ্যসূত্ৰ:

'Free' book fair organised in northern Assam to encourage reading habit
Lakhimpur to Host First-Ever “Zubeen Garg Free Book Fair,” A Celebration of Knowledge, Music, and the Joy of Reading
World's First Free Book Fair: Igniting Reading Passion in Assam
'Free' book fair organised in northern Assam to encourage reading habit
লখিমপুৰত বিশ্বৰ ভিতৰতে প্ৰথমখন বিনামূলীয়া গ্ৰন্থমেলাৰ আয়োজন

শ্ৰেণী:পুথিভঁৰাল
শ্ৰেণী:জুবিন গাৰ্গ
গীতালী বৰুৱা

গীতালী বৰুৱা (জন্ম: ১ জুলাই ১৯৬১) অসমীয়া সাহিত্য জগতৰ এগৰাকী কবি, ঔপন্যাসিক, গল্পকাৰ, প্ৰবন্ধকাৰ আৰু অভিনেত্ৰী।

শিক্ষা

বৰুৱাই গুৱাহাটী বিশ্ববিদ্যালয়ৰ পৰা কলা শাখাত স্নাতক ডিগ্ৰী লাভ কৰে।

কৰ্মজীৱন

গীতালী বৰুৱাই তেওঁৰ প্ৰথম কাব্য সংকলন 'একুৰি অনুভূতি' (২০০২) -ৰে সাহিত্য জগতৰ পাতনি মেলে। পৰৱৰ্তী সময়ত তেওঁৰ কেইবাখনো কাব্য সংকলন, গল্প সংকলন, উপন্যাস আৰু প্ৰবন্ধ সংকলন প্ৰকাশিত হয়। তেওঁ তৃতীয় শ্ৰেণীত পঢ়ি থাকোঁতেই 'অভিমান' নাটকযোগে প্ৰথমবাৰৰ বাবে অভিনয় জগতত প্ৰৱেশ কৰিছিল। পিছলৈ তেওঁ কেইবাখনো নাটক আৰু বোলছবিত অভিনয় কৰে।

ব্যক্তিগত জীৱন

গীতালী বৰুৱাই ১৯৮৭ চনত প্ৰতিষ্ঠিত চিকিৎসক অখিল কুমাৰ বৰুৱাৰ সৈতে বিবাহপাশত আৱদ্ধ হয়। তেওঁলোকৰ একমাত্ৰ সন্তানৰ নাম মাধুৰ্য বৰুৱা (বুকু)।

সাহিত্যকৃতি

বঁটা আৰু সন্মান

কবি কল্পদ্ৰুম বঁটা, ২০০৬
মাইকেল মধুসূদন বঁটা, ২০০৯ (সাহিত্যৰ ক্ষেত্ৰত)
অসম সাহিত্য সভাৰ বিষ্ণুপ্ৰসাদ ৰাভা বঁটা, ২০১২ (গল্প সংকলন:সমাবৃত)
এনাজৰী বঁটা, ২০১৪ (উপন্যাস:অযুগ্ম সংখ্যা)
অসম ক্ৰীড়া আৰু সাংস্কৃতিক মহোৎসৱৰ জীৱনজোৰা সাধনা বঁটা, ২০১৬
ব্যতিক্ৰম জীৱনজোৰা সাধনা বঁটা, ২০১৯

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমীয়া ঔপন্যাসিক
শ্ৰেণী:অসমীয়া গল্পকাৰ
শ্ৰেণী:অসমীয়া কবি
শ্ৰেণী:অসমীয়া প্ৰবন্ধকাৰ
শ্ৰেণী:অসমীয়া অভিনেত্ৰী
শ্ৰেণী:জীৱিত ব্যক্তি